Adomas Mickevičius ant Ajudago kalno

Adomas Mickevičius ant Ajudago kalno () – 1827–1828 m. sukurtas dailininko Valento Vankavičiaus paveikslas, vaizduojantis poetą Adomą Mickevičių.

Nuo 1925 m. šis paveikslas eksponuojamas Varšuvos nacionaliniame muziejuje.Portret Adama Mickiewicza na Judahu skale, a description by the National Museum, Warsaw. Stefan Kozakiewicz: Malarstwo polskie. T. 3: Oświecenie, klasycyzm, romantyzm. Warszawa: Oficyna Wydawnicza „Auriga”, Wydawnictwa Artystyczne i Filmowe w Warszawie, 1976, s. 288.

 Aprašymas 

Paveikslas yra romantizmo stiliaus.Валеры БУЙВАЛ. „MAESTRO ВАЛЕНЦІ” Да 200-годдзя з дня нараджэння Валенція Ваньковіча (1800–1842)", Nasha Vera, no. 1(11), 2000. Adomas Mickevičius pavaizduotas Bairono poza atsirėmęs į Ajudago kalno olą Kryme, žvelgiantis į Juodąją jūrą. Ant pečių poetui užmesta čerkesų avikailio burka, kaukaziečių drabužis. Шунейка, Я. На Вяршыні натхнення «Міцкевіч на скале Аюдаг». – Мінск: 1994. – № 7—8. – С. 129–131.

Portreto tema ir pavadinimas kilo iš Adomo Mickevičiaus paskutinio Krymo sonetų sonatos „Ajudagas“ arba „Ant Judo uolos“ pirmosios eilutės.

Portretą pripažino kritikai ir pats poetas Adomas Mickevičius. Kūrinio pasisekimas buvo toks didelis, kad laikui bėgant Valentas Vankavičius nutapė keletą paveikslo kopijų, tik mažesnių dydžių.

Dailininkas Valentas Vankavičius bendravo su Adomu Mickevičiumi studijų Vilniaus universitete metais. Portretą Vankavičius nutapė po to, kai su Mickevičiumi susitiko Sankt Peterburge. Tuo metu Adomas Mickevičius Valentą Vankavičių pristatė Aleksandrui Puškinui. Vankavičius ėmėsi tapyti ir Puškino portretą, tačiau šaltiniuose išlikęs tik portreto eskizas.

1828 m. paveikslo „Adomas Mickevičius ant Ajudago kalno“ originalas buvo eksponuojamas parodoje Sankt Peterburgo Dailės akademijoje, kurios absolventas buvo Valentas Vankavičius. Tais pačiais metais dailininkas padarė portreto litografiją.

Kai Valentas Vankavičius 1829 m. grįžo į Minską, dėl šio paveikslo jis jau buvo žinomas tarp lietuvių, gudų ir lenkų dailininkų.

 Šaltiniai 

Kategorija:Portretai
Kategorija:Adomas Mickevičius
Kategorija:Lenkijos paveikslai